OpenLLM-France/wikimedia huggingface dataset:
# Manuel Octavio Gómez

Manuel Octavio Gómez Martínez de la Hidalga (l'Havana, 1934 - 2 de gener de 1988) va ser un periodista, crític i director de cinema cubà.
Va cursar estudis de publicitat i el 1957 es va graduar a l'Escuela de Periodismo. Molt aviat la seva vocació artística es va canalitzar cap al teatre, la narrativa i la crítica de ràdio i televisió, publicada en els periòdics La Tarde i Diario Libre. Va cursar estudis de dramatúrgia i direcció d'actors. Mentre redactava textos publicitaris per a guanyar-se la vida va buscar la manera de vincular-se als projectes culturals més avançats de l'època, com els que animaven les societats Nuestro Tiempo i Cine Club Visión, de la que va formar part del seu Consell Executiu.
Amb el triomf de la Revolució Cubana es va integrar a la Secció Fílmica de la Direcció de Cultura de l'Exèrcit Rebel i va treballar com a assistent de direcció en diversos documentals i en el primer llargmetratge de ficció realitzat per l'ICAIC. Va començar a dirigir documentals i entre 1964 i 1965 va realitzar els seus dos primers llargmetratges de ficció. Les seves obres, a més d'aportar un nou llenguatge a la cinematografia cubana, van oferir interessants visions de la història i una audaç exploració en els conflictes individuals i socials. El 1981 va obtenir la Distinció per la Cultura Nacional atorgada pel Ministeri de Cultura de Cuba.
El 1971 va dirigir Los días del agua que va rebre un premi especial al 7è Festival Internacional de Cinema de Moscou i el 1974 Ustedes tienen la palabra va rebre el colom de Vidre del diari Rude Pravo del Festival Internacional de Cinema de Karlovy Vary.

## Filmografia
### Director

* El tejedor de yarey (Doc.) 1959
* Cooperativas agrícolas (Doc. 8’) 1960
* El agua (Doc.10’) 1960
* Una escuela al campo (Doc.) 1961
* Guacanayabo (Doc. 21’) 1961
* Historia de una batalla (Doc. 33’) 1962
* Cuentos del alambra (Doc. 43’) 1963
* El encuentro (Ficc. 38’) 1964
* La salación (Ficc. 77’) 1965
* Tulipa (Ficc. 93’) 1967
* La primera carga al machete (Ficc. 80’) 1969
* Nuevitas (Doc. 24’) 1969
* Los días del agua (Ficc. 110’) 1971
* Ustedes tienen la palabra (Ficc. 103’) 1973
* La tierra y el cielo (Ficc. 87’) 1976
* La sexta parte del mundo (Dir. Julio García Espinosa, Codirecció, Doc. 90’) 1977
* Una mujer, un hombre, una ciudad (Ficc. 99’) 1978
* Patakín (Ficc. 108’) 1982
* El señor Presidente (Ficc. 100’) 1983
* Gallego (Ficc. 128’)1987

### Assistent de director

* Historias de la Revolución (Dir. Tomás Gutiérrez Alea, (Ficc. 81’) 1960
* Asamblea General (Doc. 19’) 1960
* Patria o Muerte (Doc. 26’) 1960
* La Vivienda (Doc. 21’) 1960
* Esta tierra nuestra (Doc. 19’) 1960

## Referències

* ↑ Manuel Octavio Gómez a mcnbiografias
* ↑ Manuel Octavio Gómez Arxivat 2020-08-14 a Wayback Machine. a cubacine.cult.cu
* ↑ La música en la filmografía de Manuel Octavio Gómez (+video) Arxivat 2021-08-16 a Wayback Machine., cadenahabana.icrt
* ↑ «7th Moscow International Film Festival (1971)». MIFF. Arxivat de l'original el 3 abril 2014. [Consulta: 22 desembre 2012].

## Enllaços externs

* Informació extreta de Manuel Octavio Gómez a ecured, editada amb llicència de Creative Commons
# Mari Carmen Contelles Llopis

Mari Carmen Contelles Llopis (la Pobla de Vallbona, 1969) és una política valenciana, alcaldessa del seu municipi de 2007 a 2015 i portaveu del Partit Popular a la Diputació de València de 2015 a 2019. És diputada a les Corts Valencianes en la XI legislatura.

## Biografia

Nascuda en la Pobla de Vallbona és llicenciada en Ciències Empresarials i Econòmiques per la Universitat de València. Inicià la seua activitat laboral en Bancaixa en 1994, primer treballant en una oficina i, més tard, passant per diferents departaments. Durant la seua última etapa a l'entitat, va ser responsable de qualitat en el departament de banca electrònica.
Contelles començà a desenvolupar el seu treball en la vida política a partir de 1999 com a regidora de l'Ajuntament de la Pobla de Vallbona pel Partit Popular (PP) com a responsable de les delegacions de dona, joventut i desenvolupament local. El 2005 passa a l'oposició després de la moció de censura que va desallotjar el PP del govern. Dos anys després encapçalà la candidatura del PP i aconseguí recuperar l'alcaldia per al seu partit amb majoria absoluta, resultat que també va repetir a les eleccions de 2011, quan a més va ser nomenada presidenta de la Mancomunitat del Camp de Túria. A les de 2015, però, va perdre l'alcaldia i es va mantindre com a cap de l'oposició fins a 2023.
També ha estat diputada provincial a la Diputació de València en la legislatura 2015-2019 on ha estat la portaveu del grup parlamentari del grup popular i cap de l'oposició al govern de la corporació provincial.
El setembre de 2023 va accedir a les Corts Valencianes com a diputada per la circumscripció de València en substitució de Vicente Mompó, el qual havia sigut nomenat president de la Diputació de València.
A nivell orgànic també va ser vicesecretària d'Organització del PP en la direcció regional dirigida per Isabel Bonig.

## Referències

* 1 2 «Mari Carmen Contelles, reelegida alcaldesa de La Pobla de Vallbona» elperiodico.com
* ↑ «Mari Carmen Contelles será la portavoz del PP en la Diputación» 20minutos.es
* ↑ «Mari Carmen Contelles nueva presidenta de la Mancomunitat del Camp de Túria» infoturia.com
* ↑ S.L, EDICIONES PLAZA. «Les Corts retoman los plenos tras el verano, con comparecencias de los nuevos consellers» (en castellà). [Consulta: 26 novembre 2023].
# Marguerite Frank

Marguerite Frank (9è districte de París, 8 de setembre de 1927) és una matemàtica estatunidenca, també coneguda com Marguerite Straus-Frank.

## Vida i Obra

Frank va néixer a París, filla d'un matrimoni jueu de nacionalitat neerlandesa però d'origen est-europeu que, veient el creixent antisemitisme a Europa, es va traslladar a Amèrica el 1939, afincant-se a Toronto. Va cursar els estudis secundaris al Jarvis Coleggiate i, el 1943, en acabar-los va ingressar a la universitat de Toronto, en la qual es va graduar amb una beca per anar a Harvard. La beca implicava, també, impartir classes al Radcliffe College (filial femenina de Harvard) i la pressió de la docència i la recerca, sota el professor Oscar Zariski, la van fer molt infeliç. La seva mare, que ho va notar, se la va endur a París que, acabada la guerra tornava a ser una ciutat cosmopolita, i ho va arreglar tot per a qué fes cursos de història i de filosofia.
A Paris va conèixer Joseph Frank, un estudiant de filologia eslava que acabaria sent el més gran expert mundial en Dostoievski, amb qui va tonar als Estats Units i es va casar el 1953. Mentre el seu marit era professor a la universitat de Chicago ella va preparar la seva tesi doctoral sota la direcció d'Abraham Adrian Albert, tot i que la va presentar a Harvard qui li va atorgar el títol el 1956.
El 1956 va publicar un article, juntament amb Philip Wolfe de la universitat de Princeton, en el qual va establir les bases del avui conegut com mètode del gradient condicional o algorisme de Frank-Wolfe, un procediment per a l'optimització convexa amb restriccions. Els anys següents va continuar la seva col·laboració amb el departament d'optimització de Princeton, fins que el 1977 va ser nomenada professora de la universitat Rider (a uns deu quilòmetres de la universitat de Princeton, on era professor el seu marit). El 1985 tots dos van deixar Nova Jersey per anar a la Universitat Stanford on van finalitzar al seva carrera acadèmica.

## Referències

* ↑ Albert, 2005, p. 243.
* ↑ Albert, 2005, p. 244.
* ↑ Lobanov et al., 2023, p. 92.
* ↑ Martínez-Legaz, Noll i Sosa, 2019, p. 309.

## Bibliografia

* Albert, Nancy E. A3 & his Algebra (en anglès). iUniverse, 2005. ISBN 978-0-595-32817-8.
* Lobanov, Aleksandr; Anikin, Anton; Gasnikov, Alexander; Gornov, Alexander; Chukanov, Dergey. «Xero-Order Conditional Stochastic Gradient Method for Non-Smooth Convex Optimization». A: Michael Khachay, Yury Kochetov, Anton Eremeev, Oleg Khamisov, Vladimir Mazalov, Panos Pardalos (eds.). Mathematical Optimization Theory and Operations Research (en anglès). Springer, 2023, p. 92-108. ISBN 978-3-031-43256-9.
* Martínez-Legaz, Juan Enrique; Noll, Dominikus; Sosa, Wilfredo «Non-polyhedral Extensions of the Frank and Wolfe Theorem» (en anglès). Splitting Algorithms, Modern Operator Theory, and Applications, 2019, pàg. 309-329. DOI: 10.1007/978-3-030-25939-6_12.

## Enllaços externs

* O'Connor, John J.; Robertson, Edmund F. «Marguerite Frank» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# ChemSpider

Chemspider és una base de dades de productes químics. El sistema va ser llançat per primera vegada el març de 2007 en una forma d'alliberament beta i la transició a l'alliberament fou el març de 2008. ChemSpider ha ampliat el suport genèric d'una base de dades de la química per incloure el suport de la Viquipèdia recollint l'estructura química a través de la seva aplicació WiChempedia. ChemSpider va ser adquirit per la Royal Society of Chemistry el maig de 2009.

## Vegeu també

* DrugBank
* PubChem
* PubMed
# Chelydra

Chelydra és un dels dos gèneres de tortugues de la família Chelydridae, l'altre és Macrochelys.

## Taxonomia

Chelydra té tres espècies:
* Chelydra acutirostris (Peters, 1962)
* Chelydra rossignonii (Bocourt, 1868)
* Chelydra serpentina (Linnaeus, 1758)

## Referències

* Turtles of the World 2010
# Cesano Maderno

Cesano Maderno és un municipi italià, situat a la regió de la Llombardia i a la província de Monza i Brianza. L'any 2006 tenia 35.312 habitants.
# Cesanita

La cesanita és un mineral de la classe dels sulfats, que pertany al grup de l'hedifana. Rep el seu nom de la localitat de Cesano, a Itàlia, la seva localitat tipus.

## Característiques

La cesanita és un sulfat de fórmula química Na₃Ca₂(SO₄)₃(OH). Cristal·litza en el sistema hexagonal. Es troba en forma de rars cristalls prismàtics hexagonals subèdrics i estriats, de fins a 1,5 mil·límetres, exhibint {1010}, {0111} i {0001}; comunament granular.
Segons la classificació de Nickel-Strunz, la cesanita pertany a «07.B - Sulfats (selenats, etc.) amb anions addicionals, sense H₂O, amb cations grans només» juntament amb els següents minerals: sulfohalita, galeïta, schairerita, kogarkoïta, caracolita, aiolosita, burkeïta, hanksita, cannonita, lanarkita, grandreefita, itoïta, chiluïta, hectorfloresita, pseudograndreefita i sundiusita.

## Formació i jaciments

Va ser descoberta l'any 1981 al camp geotèrmic de Cesano, prop del llac Bracciano, a la província de Roma (Laci, Itàlia). També ha estat descrita a la mina Asunción, a Caracoles (Regió d'Antofagasta, Xile), i a les coves de San Salvador, a l'illa homònima (Bahames). Sol trobar-se associada a altres minerals com: görgeyita, pirita, guix, anhidrita, aftitalita, kalistrontita i glauberita.

## Referències

* ↑ «Cesanite» (en anglès). Mindat. [Consulta: 24 agost 2016].
* 1 2 «Cesanite» (en anglès). Handbook of Mineralogy. [Consulta: 24 agost 2016].
# Chlorothraupis

Chlorothraupis és un gènere d'ocells de la família dels cardinàlids (Cardinalidae). Antany inclosos als tràupids (Thraupidae) fins estudis com ara Burns et al. 2003. Algunes classificacions han inclòs aquestes espècies al gènere Habia.

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 4 espècies:
* Chlorothraupis carmioli - havia de Carmiol.
* Chlorothraupis frenata - havia embridada.
* Chlorothraupis olivacea - havia d'ulleres.
* Chlorothraupis stolzmanni - havia de Stolzmann.

## Referències

* ↑ KJ Burns, SJ Hackett et NK Klein. 2003. Phylogenetic relationships of Neotropical honeycreepers and the evolution of feeding morphology. Journal of Avian Biology 34(4): 360–370.
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Mario Anchisi Ciceri

Mario Anchisi Ciceri (Milà, 1918 - Barcelona, 31 de desembre de 1981) fou un entrenador de futbol i secretari tècnic italià establert a Catalunya.
Arribà a Barcelona l'any 1955 i es convertí en secretari tècnic de la Unió Esportiva de Sants, i uns anys més tard entrenador del club. L'any 1958 fitxà com a entrenador del CE Europa i un any més tard del CE L'Hospitalet. Durant la dècada del 1960 passà per la banqueta del Gimnàstic de Tarragona, CF Reus Deportiu, Albacete Balompié, Terrassa FC i CF Vilanova. El 1969 obtingué el títol d'entrenador a nivell estatal. Als anys setanta passà a la secretaria tècnica del RCD Espanyol, on romangué fins 1978, i posteriorment a la del Real Jaén CF i Llevant UE.

## Referències

* 1 2 3 4 5 6 «Mario Anchisi Ciceri». Gran Enciclopèdia Catalana. [Consulta: 9 abril 2017].
* 1 2 3 4 «Falleció Mario Anchisi». Mundo Deportivo, 02-01-1982. [Consulta: 9 abril 2017].
* 1 2 «L'italià que va enfrontar l'Europa i el Sants». L'Esportiu. [Consulta: 9 abril 2017].
* ↑ «Entrenadores». albacetebalompie.es. Arxivat de l'original el 2017-06-28. [Consulta: 9 abril 2017].
# Mario Ariel Bolatti

Mario Ariel Bolatti (17 de febrer de 1985) és un futbolista argentí.

## Selecció de l'Argentina

Va formar part de l'equip argentí a la Copa del Món de 2010.

## Referències

* ↑ «Mario Áriel Bolatti». Soccerway. Global Sports Media. [Consulta: 7 febrer 2013].
* ↑ Guardian statistics
* ↑ (italià) Mario Bolatti. Profile and Video.
* ↑ (castellà) BDFA profile
# Mario Héctor Turdó

Mario Turdó (Rosario, 1 de gener de 1979) és un futbolista argentí que ocupa la posició de davanter.
Va començar a destacar a Independiente, del seu país natal, fins que el 1999 dona el salt a Europa i fitxa pel Celta de Vigo gallec. No acaba de fer-se un lloc a l'onze inicial i marxa per altres equips europeus, com l'Stade Rennais francés o el CD Leganés i la UD Las Palmas de la competició espanyola.
El 2005 retorna al seu país per militar al Quilmes. L'any següent fitxa pel Gimnasia de Jujuy, en el qual hi milita dos anys abans d'hi incorporar-se al San Martín de Tucumán.
# Manuel María del Valle y Cárdenas

Manuel Maria del Valle y Cárdenas (Granada, 13 de juliol de 1840 - Madrid, 8 de maig de 1914) fou un historiador espanyol.

## Biografia

En 1858 va estudiar Dret i Filosofia i Lletres a la Universitat Central de Madrid i en 1862 va ser nomenat professor auxiliar d'aquest universitat, on el 1874 fou nomenat catedràtic de geografia històrica en 1874. En 1880 va passar a impartir la d'història universal fins que el 1910 va obtenir la de sociologia.
Va ser soci fundador de la Societat Geogràfica de Madrid, col·labprà en el seu Boletín, i secretari de la secció de literatura de l'Ateneo de Madrid. Fou elegit diputat del Partit Liberal Fusionista pel districte de Villarcayo (província de Burgos) a les eleccions generals espanyoles de 1881 i 1886. i senador per la província de Lleida en les legislatures 1894-1895, 1898-1899, 1901, 1902. També fou Conseller d'Instrucció Pública en 1898. En morir va llegar una important col·lecció de llibres a la Universitat de Madrid. En 1895 fou designat acadèmic de la Reial Acadèmia de la Història, però no va ocupar la plaça degut a problemes de salut, raó per la qual el 1913 fou declarada vacant. També fou acadèmic de la Reial Acadèmia de Jurisprudència i Legislació.

## Obres

* Estudios científicos y Literarios (1914).

## Referències

* ↑ Necrologia
* ↑ Fitxa del Congrés dels Diputats
* ↑ Fitxa del Senat
* ↑ Biografia al web de la Complutense
# Maria Gràcia Sabater i Porta

Maria Gràcia Sabater i Porta (Palafrugell, 16 d'abril de 1935) és una empresària catalana. Casada (1958) amb Benet Plaja Hostench, empresari i propietari dels Ametllers, un local musical inaugurat per la revetlla de Sant Joan de l'any 1955. Maria Gracia Sabater, Benet Plaja i Joan Vilella pensaren que mancava a Palafrugell un espai per anar a ballar i així llogaren uns terrenys a Francesc Xavier Giralt i Subirós. A la finca hi havia hagut una fàbrica de nines. El contracte era de per vida i quan deixaren el negoci es convertí en equipament municipal, tal com demanà Giralt al seu testament. Maria Gràcia va rebre el premi Peix Fregit 2008 per la seva dilatada tasca social al capdavant de la secció local de la Lliga Catalana d'Ajuda al Malalt de Càncer.

## Referències

* ↑ Oller, Oriol «Los Almendros: "Sardanas-Flamenco-Danding"». Arxiu Municipal de Palafrugell. Festa Major, 20-07-2006, pàg. 5.
* ↑ Crònica d'un any 2009. 2009. Palafrugell: Edicions Baix Empordà, Desembre 2009, p. 12. ISBN 848750149-4.
* ↑ «Palafrugell premia Maria Gràcia Sabater amb el guardó Peix Fregit 2008». Diari de Girona, 15-12-2008.
# Jaume Arbós

Jaume Arbós és el nom dels següents personatges:
* Jaume Arbós i Serra (Terrassa, 1952), jugador d'hoquei sobre herba català
* Jaume Arbós i Tor (Sant Hipòlit de Voltregà, 1824 - Barcelona, 1882), químic català
# Josep Romeu

«Josep Romeu» té aquests significats:
* Josep Romeu i Sans (1818-1886), alcalde de Sabadell
* Josep Romeu i Figueras (1917-2004), poeta i crític literari català
* Josep Romeu i Bisbe (1952-2013), mestre, escriptor i activista cultural
* Josep Romeu Oliach (1986), cantautor
# 1322
## Esdeveniments

* Incorporació del Comtat d'Empúries a la Corona.
* Lluís de Baviera derrota Frederic d'Àustria en la lluita pel tron d'emperador del Sacre Imperi Romanogermànic.
* Primera documentació d'una espardenya.
* París, Regne de França: Jacoba Félicié que exercia com a metge a París és acusada pel procurador degà de Facultat de Medicina la Universitat de París, davant la cúria arquebisbal, de practicar il·legalment la medicina a París i el seu entorn. Declarada culpable se li advertí que si tornava a practicar la medicina seria excomunicada i condemnada a pagar seixanta lliures parisenques.
# Lliga d'Amistat Americana-Israeliana

La Lliga d'Amistat Americana Israeliana (en anglès: America Israel Friendship League) (AIFL) és una organització sense ànim de lucre americana-israeliana, dedicada a enfortir els llaços entre els ciutadans nord-americans i els israelians, sobre la base d'uns valors democràtics compartits.
L'AIFL organitza viatges per portar a ciutadans nord-americans de qualsevol creença o religió a Israel i també organitza viatges per a ciutadans israelians de qualsevol fe o creença (jueus, cristians i musulmans) cap als Estats Units.
L'organització va ser fundada en 1971 pel vicepresident Hubert Humphrey, els senadors estatunidencs "Scoop" Jackson i Nelson Rockefeller, el congressista nord-americà Herbert Tenzer i A. Philip Randolph, un dels líders del moviment pels drets civils en els Estats Units.
L'AIFL organitza viatges per a grups de persones que prèviament han estat convidades a viatjar a Israel, amb la finalitat de promoure les relacions comercials, tecnològiques, humanes i personals entre les dues nacions, els Estats Units d'Amèrica i l'Estat d'Israel. L'oficina nacional de l'AIFL en els Estats Units, es troba en la ciutat de Nova York i la seva oficina a Israel està en la ciutat de Tel-Aviv.
L'AIFL té 3 capítols que es troben a Tucson, Arizona, San Francisco, Califòrnia i a Salt Lake City, Utah. Els líders de l'AIFL van fer sonar la campana d'obertura de la Borsa de Nova York, quan aquesta entitat celebrava el seu cinquè Dia d'Israel, un esdeveniment anual organitzat per l'AIFL.

## Referències

* ↑ www.jpost.com/
* ↑ www.enlacejudio.com/

## Enllaços externs

* Pàgina web (anglès)
# 101 Dalmatians II: Patch's London Adventure

101 Dalmatians II: Patch's London Adventure és la segona part del clàssic animat 101 dàlmates de Walt Disney Pictures, produïda per Disney Television Animation el 2003 i distribuïda directament en vídeo. Va ser dirigida per Jim Kammerud i Brian Smith.

## Argument

Es narra l'aventura del petit Patch que es troba perdut en un mar de taques, entre els seus germans, com si no es fes veure. Però hi ha una cosa que vol aconseguir: ser un gos únic en la seva espècie, com el Llampec, el seu heroi televisiu. El Patch es perd i se separa de la seva família, fet que fa possible que casualment conegui el Llampec però, en fer-ho, s'adona que aquest últim no és pas un heroi de veritat, sinó un actor. A continuació, els seus germans són segrestats novament per la Cruella de Vil i el seu excèntric aliat, un pintor obsessionat amb les taques que desaprova la idea de Cruella de fer art amb la pell dels cadells. El Patch i el Llampec demostren la seva valentia i salven els 100 dàlmates restants.

## Referències

* ↑ «101 Dalmatians II: Patch's London Adventure - Special Edition DVD Review». dvdizzy.com. UltimateDisney.com. Arxivat de l'original el 8 novembre 2017.
# Loredana Cozzi

Loredana Cozzi (Roma, 1938) és actriu, pintora i activista feminista. Entre els anys 60 i 70 va viure a Buenos Aires i a Bonn i el 1979 s'instal·là definitivament a Barcelona.
Ha intervingut com a intèrpret i directora en diversos muntatges teatrals a Buenos Aires, Barcelona o Saragossa. Destaquen com a directora L'estrany cas del Dr. Jekyll i Mr. Hyde, de R. L. Stevenson, 1977 i Aquesta nit… leopardi, 1988; com a intèrpret: Vení, charlemos (diciendo tangos), 1999.
Des de 2001 ha dirigit diverses edicions i muntatges derivats del Laboratori d'Investigació Teatral dins del Camp de la Improvisació, basat en una tècnica que ella mateixa ha ideat. També s'ha dedicat a la locució radiofònica i a la lectura dramatitzada.
La seva activitat pictòrica s'ha vist reflectida en diverses exposicions a destacar la realitzada el 2017 a l'Instituto Italiano di Cultura de Barcelona.

## Referències

* 1 2 «“La improvisación teatral es una arma de expresión y de recuperación de la creatividad que llevamos dentro” - Ameco Press» (en castellà). [Consulta: 31 gener 2018].
* ↑ «Escena Digital del Museu de les Arts Escèniques». [Consulta: 31 gener 2018].
* ↑ «Base de dades Espectacles» (en anglès). Arxivat de l'original el 2018-02-01. [Consulta: 31 gener 2018].
* ↑ «Base de dades Espectacles» (en anglès). Arxivat de l'original el 2018-02-01. [Consulta: 31 gener 2018].
* ↑ «Inscripcions obertes!Laboratori:: investigació teatral en el camp de la improvisació. Inici 07/02». Ca la Dona, un espai de dones i per a dones, 31-12-2013.
* ↑ «L'intimità dei colori - Loredana Cozzi» (en italià). Arxivat de l'original el 2018-02-01. [Consulta: 31 gener 2018].